A Pesti Színház első bemutatója a 2023/24-es évadban

Tájékoztatjuk kedves Nézőinket, hogy a Pesti Színház első bemutatója a 2023/24-es évadban Hanoch Levin Krum című színdarabja lesz Valló Péter rendezésében.

A Krum gyönyörű, melankolikus, őszinte darab, tele életszeretettel és humorral. A témái hétköznapiak: szerelemről, magányról, anya-gyerek kapcsolatról, az élet élhetetlenségéről és a be nem teljesített vágyakról szól.

Az előadás főbb szerepeiben Wunderlich József, Ötvös András, Szilágyi Csenge, Nagy-Kálózy Eszter, Hegyi Barbara, Márkus Luca, Ertl Zsombor és Seress Zoltán látható.

Hanoch Levin az izraeli drámairodalom és színház legnagyobb alakja, a Vígszínház 2006-ban mutatta be egyik leghíresebb és legtöbbet játszott művét, Az élet mint olyan című tragikus komédiát a Házi Színpadon. Az előadás a mai napig műsoron van. Az Átutazók premierje 2013-ban volt a nagyszínpadon, és ezt az előadást is nagy sikerrel játszotta a színház több évadon át.

Bemutató: 2023. október 7.

Sajtókapcsolat:

* sajto@vigszinhaz.hu

Eredeti tartalom: Vígszínház

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/5111/a-pesti-szinhaz-elso-bemutatoja-a-2023-24-es-evadban/